Milí rodičia,

naši pedagógovia pripravili pre Vaše deti odporúčania, čo môžete spoločne realizovať:

**Prípravný ročník -** triedna učiteľka Mgr. G. Domeová

*RVK – rozvíjanie komunikačnej schopnosti*

Sluchová analýza *-* opakovanie prebratých hlások - slová na písmeno o, s, b, u, a, l, m, e, i,

- určovanie hlásky na začiatku slova

- utvor jednoduché vety na slová (napr. mačka, auto, peračník...).

Zraková analýza *-* vyhľadaj písmeno a zakrúžkuj ho (napr. v novinách, časopisoch),

- spoj obrázok s písmenom, na ktoré sa začína.

*RGZ – rozvíjanie grafomotorických zručností -* precvičovať všetky prebráté tvary + vlnovky

Materiály môžete čerpať aj zo stránky www.pinterest.sk ,www.grafomotorika.sk

*Matematika -* číslo 1,2 - precvičovanie na prstoch na kocke....určovať počet, priraďovať počet k číslu, porovnávať, šikovní môžu pridať číslo 3.

**7. ročník -** triedna učiteľka Mgr. *Z. Slováková*

*MAT-* Prirodzené čísla v obore do 1 000 000 str. 74 - 146.

Geometria- Valec str. 143. Uhly všeobecne str. 144. Vyznačenie a rysovanie uhla str. 146.

*SJL-* Opakovať všeobecné a vlastné podst. mená.

*Čít –* Prečítať nasledujúce ukážky a naučiť sa ľubovoľ. báseň z učebnice.

*BIO -* Vysokohorské spoločenstvo(vypracovať projekt).

*DEJ -* 2.svetová vojna opakovanie (vypracovať projekt).

**8. ročník:**

*MAT -* Porovnávanie desat. čísel str. 80 - 87. Zaokrúhľovanie desat.čísel str. 88-91.

Geometria - Obsah štvorca str. 151. Obsah obdĺžnika str.152.

*SJL –* Opakovanie učiva -tvaroslovie.

*Čít –* Prečítať nasledujúce ukážky a naučiť sa báseň Veľká noc.

*BIO -* Ochrana pred vírusmi (projekt).

*DEJ -* Kultúrne pamiatky v tvojom okolí (projekt).

**9.ročník:**

*MAT -* Výpočet počtu percent str. 90-93. Úrok, úroková miera a doba splatnosti str. 94-97. Peniaze a banková sústava str. 95-99.

Geometria - Povrch kvádra str.146.

*SJL –* Opakovanie učiva – slovesá.

*Čít –* Prečítať nasledujúce ukážky a naučiť sa ľubovoľ. báseň z učebice.

*BIO -* Ochrana pred vírusmi (projekt).

*DEJ -* Kultúrne pamiatky v tvojom okolí (projekt).

*CHE -* Opakovať učivo o kyselinách (projekt).

**Triedy pre žiakov s PAS**

**Prípravný, 1. a 2. ročník žiaci s PAS-** triedna učiteľka Mgr. Z. Habalová

*Grafomotorika* – na veľký formát papiera, spájať body vertikálne a horizontálne. Dbať na správny úchop. Pracujte s pieskom a formičkami, s plastelínou, navliekajte koráliky, hrajte sa so štipcami na bielizeň, prenášajte nimi rôzne malé predmety, zaštipcujte ich o krabičku podľa farby, trhajte a krčte noviny, papier, nalepujte. Ak máte pinzetu skúste naberať rôzne cestoviny, fazuľu, prírodný materiál a a trieďte ich do misiek. Zoberte si tričko, knihu rôzne predmety a špagátom ich obkoleste presne podľa ich tvaru, to môžete aj korálikmi, kockami čokoľvek máte doma. Ak máte kriedy kreslite si na chodník alebo tabuľu.

*Slovenský jazyk a literatúra* **–** spoločne si čítajte, nech dieťa dopĺňa slová podľa obrázku, maľované čítanie, listujte v knihách časopisoch, pýtajte sa podľa obrázkov čo robí? Kto je to? A pod.

*Rozvíjanie komunikačných a sociálnych zručností* - Roztrihajte si obrázok z papiera a skladajte ho, potom ho môžete nalepiť. Z detských časopisov vystrihnite obrázky z príbehu a skladajte podľa postupnosti deja. Rozprávajte o nich. Zahrajte sa pexeso.

*Pracovné vyučovanie* - trénujte všetky sebaobslužné činnosti, toaleta, umývanie rúk, utieranie rúk, zapínanie zipsov, gombíkov, upratanie svojich vecí do skrinky, zavesiť na vešiak, pomoc v kuchyni, strúhať, šúpať s pomocou krájať, natierať, na chlieb, nalievať do pohára, umývať riad, utierať riad a všetko čo vás napadne, práce okolo domu v kuchyni a pod.

*Matematika* – napíšte si na papier čísla a priraďujte rôzne predmety podľa počtu, triedne hračky podľa farby, podľa geometrických tvarov, stavajte si z kociek veže, kto má väčšiu, porovnávajte. Uložte plyšové alebo iné hračky od najväčšieho po najmenšie.

*Vecne učenie* – ak máte možnosť zasaďte semienka a pravidelne ich polievajte, sledujte ako rastú. ☺

**3. a 5. ročník žiaci s PAS -** triedna učiteľka Mgr. Z. Habalová

*Slovenský jazyk a literatúra* **–** čítať knihy, detské časopisy, prerozprávať príbeh vlastnými slovami, z obrázkov poskladať dej príbehu, časová postupnosť, napíšte im poprehadzované vety z príbehu, ktorý ste čítali a on ich musí zoradiť správne. V texte vyhľadávať a zakrúžkovať písmená (5r. vybrané slová po B, 3r. samohlásky, tvrdé a mäkké spoluhlásky). Vo vete poprehadzujte slová a dieťa musí dať vetu do správneho tvaru.

*Matematika* **–** 5.r. opakovať malú a veľkú násobilku, násobenie pod seba, môžete skúsiť delenie bezozvyšku, ak máte PL môžete pokračovať aj v geometrii

3.r. plus a mínus do 5

*Vecné učenie a Vlastiveda* **–** 5.r. ak máte učebnicu pokračujte

3.r. – znaky jari, oblečenie na jar, lastovičky a ich návrat späť, práce v záhrade na jar, sadenie semienok, ak máte kde môžete posadiť semienka a starať sa o ne, sledovať ako rastú

*Rozvíjanie grafomotorických zručností* **–** môžete vytvoriť rôzne pracovné listy, navliekanie korálikov, skladačky, puzzle, kreslite kriedou, hrajte sa s pieskom, plastelínou s cestom

*Pracovné vyučovanie* – všetky sebaobslužné činnosti, správne umývanie rúk, zapínanie gombíkov, zipsov, zaväzovanie šnúrok, pomoc v kuchyni, natieranie chleba, nalievanie do pohára, prestieranie, šúpanie, krájanie, miešanie, varenie, skladanie oblečenia, ukladanie do skríň, utieranie prachu a pod. všetky činnosti, ktoré robíte bežne aj vy

*Zdroj:*

Aplikácia **visualreading** sa dá na 30 dní stiahnuť z googleplay bezplatne, môžete ju využiť

Bezkriedy.sk kód pre prihlásenie **9c8b3er** portál bez kriedy sprístupnil svoj obsah, na boku stačí zadať tento kód a registrovať svoje dieťa a seba a môžete robiť rôzne úlohy aj online, prípadne si ich stiahnuť.

**Pinfhry.sk** – momentálne tiež bezplatný obsah

**4. a 8. žiaci s PAS ročník** - triedna učiteľka Mgr. J. Albertová

Triedenie predmetov: napr. štipce, ceruzky, kocky a pod.

Triedenie predmetov podľa farby: kocky, stavebnica Lego, farebné ceruzky, fixy...

*Grafomotorika* – spájanie dvoch bodov rovnakej farby (nácvik písania vodorovných a zvislých čiar) na papieri formátu A4. Vyfarbovanie omaľovaniek pastelkami, vodovými farbami.

**5. ročník žiaci s PAS**

*Matematika* – opakovanie násobenia, delenia (malá násobilka)

- písomné sčitovanie trojciferných čísel (pod seba)

Slovenský jazyk- opakovanie písania y, ý vo vybraných slovách po b - aby, bylina, bystrý, Bystrica, dobytok, kobyla, bývať, nábytok, byť (dopĺňanie y,ý, i do viet: B\_vame v malom b\_te. Na poli dozrieva ob\_lie. Deti zbierali liečivé b\_liny. Na lúke sa pasie dob\_tok. Peter b\_ chcel b\_ť lekárom. Deti sa nesmú v škole b\_ť. Naša mačka je veľmi b\_strá. Moja teta si kúpila nový náb\_tok)- nácvik čítania s porozumením (čítať krátke rozprávkové príbehy, vymenovať postavy, odpovedať na otázky týkajúce sa textu)

**6. ročník žiaci s PAS**

*Matematika* – písomné násobenie (pod seba) trojciferných čísel prirodzenými číslami 4, 5, 6,7

*Slovenský jazyk* - triediť podstatné mená na mená osôb, zvierat a vecí (napr. predavač, ceruzka, krokodíl), k podstatným nemám dopĺňať vhodné prídavné mená (napr. zmrzlina – jahodová zmrzlina)

- nácvik čítania s porozumením (čítať krátke rozprávkové príbehy, vymenovať postavy, odpovedať na otázky týkajúce sa textu)

**7. ročník žiaci s PAS**

*Matematika* – sčitovanie a odčitovanie čísel do 25, vyznačovanie čísel na číselnej osi

*Slovenský jazyk* – z prehádzaných slov zložiť vetu (napr.: otec trávu Môj kosí záhrade v), precvičovanie písania (odpisovanie krátkych textov, básní pre deti)

- nácvik čítania s porozumením (čítať krátke rozprávkové príbehy, vymenovať postavy, odpovedať na otázky týkajúce sa textu).

**Triedy - B variant-** triedna učiteľka Mgr. Mária Hlavatá:

**4. ročník /B**

*SJL -* hláska a písmeno y, Y – slová, vety.

- precvičovať známe hlásky a písmená J, S, N...

*MAT -* číslo 8, písať č. 8, množstvo 8

- precvičovať číselný rad 0 - 8

**6. ročník/ B**

*SJL -* hláska a písmeno Ď ( slabiky, slová )

- hláska a písmeno Ť (slabiky, slová )

- precvičovať sluchové vnímanie D, T, Ď, Ť

*MAT –* precvičovať číselný rad 0 - 20

**9. ročník /B**

*SJL -* prečítať a vypracovať detský časopis podľa výberu

žiaka

- precvičovať číselný rad 0 - 100

Žiaci môžete mi nakresliť pekný obrázok kvetu, stromu, zvieratka..., alebo, čo ste robili doma.

**Praktická škola- 1., 2., 3. ročník** - triedna učiteľka - Mgr. Marcela Jurášová

**Slovenský jazyk a literatúra:**

|  |
| --- |
| **Úloha č. 1:** Prečítať text  **Úloha č. 2:** Porozumenie textu- spätná väzba pomocou otázok,  vypracovať pracovný list |

|  |
| --- |
| **Bájka: PES A KÚSOK MÄSA**  Pes našiel veľký kus mäsa a niesol ho v zuboch, že si ho niekde v pokoji zje.  Prišiel k potoku, ponad ktorý viedla lávka, a pustil sa po nej na druhú stranu. Uprostred zastal a pozrel sa dolu. Z vodnej hladiny naň hľadel jeho vlastný odraz.  Pes si neuvedomil, že vidí seba. Myslel si, že pozerá na iného psa s kusiskom mäsa v pysku.  ,,Jeho mäso je väčšie ako moje,“ pomyslel si závistlivo. ,,Vytrhnem mu ho a ujdem.“  A tak otvoril papuľu a pustil svoje mäso. Mäso čľuplo do potoka a kleslo ku dnu -a psovi neostalo nič.  **Poučenie: *Uspokoj sa s tým, čo máš.*** |


Nakresli psa:

Pracovný list:

|  |
| --- |
| ***1. Napíš názov bájky:***  ***....................................................................***  ***....................................................................***  ***2. Označ v texte všetky slová s pomenovaním zvieraťa, o ktorom je bájka.***  ***3. Keď sa pes pozrel dolu na potok, uvidel na hladine svoj obraz. Čo myslíš, keby si sa pozrel dolu na potok ty, čí obraz by si uvidel? Označ správnu odpoveď:***  *a) svojej mami*  *b) svoj*  *c) psa*  ***4. Aký bol pes? Označ správnu odpoveď:***  *a) dobrosrdečný*  *b) hanblivý*  *c) závistlivý*  ***5. Je pravda, že psovi vzal mäso druhý pes v potoku?***  *a) áno*  *b) nie*  ***6. Koľko krát sa objavilo slovo pes v texte? ..................................*** |

**Matematika:**

Spočítaj peniaze a napíš množstvo do okienka.



**Domáce práce a údržba:** každý deň pomôž doma rodičom s upratovaním!

Napríklad: umy a utri riad, vyber umývačku riadu, vyber bielizeň z pračky a vyvešaj ju na sušiak, ožehli utierky a uteráky, usteľ postele, povysávaj, utri prach a podobne.

**Príprava jedál a výživa, pomocné práce v kuchyni:**  priprav doma jednoduché raňajky, alebo olovrant, svoj výtvor odfoť a pochváliš sa s ním v škole.